পারিবারিক সূত্রে জানা গেছে, স্থানীয় নওয়াগ্রাম ইউনিয়নের ৮ নং ওয়ার্ড আলীগের সেক্রেটারী মুরারী আসন্ন ইউপি নির্বাচনে চেয়ারম্যানপ্রার্থী ও উপজেলা আলীগের যুগ্ম-সম্পাদক ফয়জুল হক রোমের পক্ষে কাজ করছিলেন। এতে ক্ষুব্ধ হয়ে অপর চেয়ারম্যান প্রার্থী উপজেলা আলীগের সাংগঠনিক সম্পাদক ফয়জুর আমীর লিটুর পীয় একই গ্রামের (রায়গ্রাম) কয়েকজন লোক তাকে (মুরারী) ফয়জুল হক রোমের পক্ষ ত্যাগের জন্য হুমকি দিয়ে আসছিল। মুরারীর ভাই শ্রীপতি সরকার ও একই  গ্রামের উত্তম সাহা পৃথকভাবে বলেন, গতকাল শুক্রবার সকাল ৯টার দিকে মুরারী স্থানীয় রায়গ্রাম বাজারের উদ্দেশে বাড়ি থেকে বের হন। বাজারের কাছাকাছি পৌঁছলে সেখানে ওঁৎ পেতে থাকা একই গ্রামের ইনামুলের নেতৃত্বে ৪/৫ জন সন্ত্রাসী তার (মুরারী) উপর হামলা চালায়। এ ব্যাপারে চেয়ারম্যান প্রার্থী ফয়জুর আমীর লিটুর সঙ্গে যোগাযোগ করা হলে তিনি বলেন, মারধরের ঘটনা তিনি শুনেছেন। তবে তার দাবি, এর সঙ্গে নির্বাচনের কোন সম্পর্ক নেই। তাদের মধ্যকার পুরনো বিরোধকে কেন্দ্র করে ঘটনাটি ঘটে থাকতে পারে। লোহাগড়া থানার ওসি মোঃ আশরাফ হোসেন মারধরের ঘটনার  সত্যতা স্বীকার করেছেন। তিনি বলেন, এ ঘটনায় মামলা দায়ের হয়েছে। আইনানুগ ব্যবস্থা নেয়া হচ্ছে।